Paschalis Episcopus seruus seruorum Dei HVGONI Abbati Clun. eiusque successoribus regulariter substituendis in perpetuum. Et religionis prærogatiua, qua per vniuersas Gallias vestris tēporibus per Dei gratiam Congregatio præcellit,  incōcussa charitatis vnitas, qua inter procellas omnes Sedi Apostolicæ adhæsistis; mansuetudinem nostram vehementius exhortantur, immo vrgēt atque compellunt, vt vestris petitionib. assensum accommodare,  quieti vestræ in posterum prouidere sollicitius debeamus. Eapropter, quicquid libertatis, quicquid tuitionis, quicquid auctoritatis, prędecessores nostri Ecclesiæ Romanæ Pontifices, præsertim Apostolicæ memoriæ Gregorius VII.  Vrbanus II. vestro Monasterio,  locis ad id pertinentibus contulerunt: nos quoque pręsenti decreto, auctore Deo, confirmamus. Ad hæc adiicimus, vt tam Prioratus  Cellæ quam  cætera, in quibuslibet locis omnia, quibus fraternitas tua Aruernensis Concilij, quod per supradictum Vrbanum Papam celebratum est, tempore inuestita erat, de quibus tunc nulla quæstio mota est, cui nimirū Concilio per temetipsum interfueras, tam tibi quam successoribus tuis in pace semper  quiete seruentur. Præcipimus etiam, vt omnes Ecclesiæ, seu Capellæ vestrę  Cimiteria libera sint,  omnis exactionis immunia, præter consuetam Episcopi paratam,  iustitiam in Presbyteros, si aduersus Ordinis sui dignitatem offenderint, exceptis nimirum Ecclesiis illis, quę absque huiusmodi subiectione in Abbatis potestate consistunt. Liceat quoque vobis, seu fratribus vestris in Ecclesiis vestris Presbyteros eligere, ita tamen vt ab Episcopis, vel Episcoporum vicariis animarum curam absque venalitate suscipiant. Quam si cōmittere illi ex prauitate noluerint, tunc Presbyteri ex Apostolicæ Sedis benignitate officia celebrandi licentiam consequantur. Ecclesiarum vero, seu Altarium consecrationes ab Episcopis, in quorū diocesibus sunt, locorum vestrorum fratres accipiant. Si quidem gratis ac sine prauitate voluerint exhibere. Alioquin a Catholico, quē malueritis, Episcopo, consecrationum ipsarum Sacramenta suscipiant. Neque cuilibet facultas sit, aut claustri vestri, aut locorum vestrorū fratres pro viuorum, siue defunctorum eleemosynis ob salutem datis inquietare; sed tam virorum, quam mulierū oblationes, quæ ad eos afferuntur, in vsu seruorum Dei pauperumque profuturas recipere liceat. Nec minus illud supradicti Vrbani II. Papæ Capitulum confirmamus, ne cellarum vestrarum vbilibet positarum fratres pro qualibet interdictione, vel excommunicatione diuinorū officiorum suspensionem patiantur: sed tam Monachi ipsi, quam  famuli eorum,  qui se Monasticæ professioni deuouerūt, clausis Ecclesiarum ianuis, non admissis diocesanis, diuinæ seruitutis officia celebrēt,  sepulturæ debita peragant. Concedimus etiam vobis laicos, seu clericos sæculares, nisi qui pro certis criminibus excommunicati sunt, ad cōuersionem, seu sepulturam per loca vestra suscipere. Clericos quoque regulares qui vel in locis suis saluari non possunt, vel pro necessitatibus ad vestrū Cœnobium cōfugiunt, suscipiendi,  ad vestrum propositum admittendi, religioni vestræ licentiā impertimur. Præterea decernimus, vt nulli hominum omnino liceat vestrum venerabile Cœnobium,  loca ei subdita temere perturbare; sed eorum Ecclesiæ possessiones,  bona cætera, quæ pro animarum salute iam donata sunt, vel in futurum, Deo miserante, donari contigerit, firma vobis, vestrisque successoribus illibataque permaneant: quos profecto cognoscimus, ab excommunicatis pia discretione vigilantius abstinere. Si qua igitur Ecclesiastica,  Ego Paschalis Catholicæ Ecclesiæ Episcopus sui. [Rota. Bene valete] Ego Odo Hostiensis Episcopus f. Ego Milo Prænestinus Episcopus f. Ego Albericus Archiepiscopus Dei gratia Cardinalis S. Petri ad vincula f. Ego Walterius Episcopus Albanēsis Ecclesiæ f. Ego Paganus S. R. E. Cardinalis f. Datum Lateranis per manum Ioannis S. R. E. Cardinalis XII. Cal. Decembris, Indict. VIII. Incarnat. Dominicæ anno MC. Pontificatus autem domni Paschalis II. Papæ II.